Επεισόδια σημειώθηκαν το βράδυ της Παρασκευής στην ΑΣΟΕΕ. Μια ομάδα ατόμων βρίσκεται μέσα στο κτίριο της ΑΣΟΕΕ και έχει δημιουργηθεί ένταση.

Σύμφωνα με όσα έγιναν γνωστά από την αστυνομία ομάδα νεαρών που ήταν μέσα στο Οικονομικό Πανεπιστήμιο βγήκε ξαφνικά και προξένησε φθορές με πέτρες και άλλα αντικείμενα σε αρκετά καταστήματα στην οδό Πατησίων.

Στο σημείο έσπευσαν αστυνομικοί της ομάδας «Δράση» οι οποίοι πέταξαν εναντίον των νεαρών χειροβομβίδες κρότου λάμψης, ενώ στο σημείο πήγαν δυνάμεις των ΜΑΤ.

Η οδός Πατησίων έκλεισε και στα δύο ρεύματα από την λεωφόρο Αλεξάνδρας μέχρι την οδό Κοδριγκτώνος.

Ρεπορτάζ: Θεοδόσης Πάνου